stanford-oval/wikipedia huggingface dataset:
הטעיה (חוזה)
הוכחת הפגם

חוזה תקף - לשון החוק היא "מי שהתקשר בחוזה עקב טעות שהיא תוצאת הטעיה...". אם כן, על מנת לטעון לעילת ההטעיה יש להוכיח תחילה קיומו של חוזה תקף בין הצדדים, וזאת על פי המבחנים המצויים בפרק א' לחוק החוזים.
טעות - יש להוכיח קיומה של טעות, משמע, אמונה של צד לחוזה שאינה תואמת את המציאות. הטעות יכולה להיות כזו הנוגעת למצב עובדתי או חוקי, להוציא כזו שאינה נוגעת אלא בכדאיות העסקה. ישנן מספר דעות המפרשות ביטוי זה בדרכים שונות:
טעות הנוגעת למצב הדברים בהווה או בעבר היא טעות שאינה בכדאיות העסקה, משום שלגביה יש מקום לאמונה ברורה במצב דברים שגוי. זאת בשונה מטעות לגבי מצב דברים עתידי אשר, מטבעו, אינו ידוע בוודאות לאיש ואך טבעי לטעות לגביו.
טעות הנוגעת לשווי הממכר היא טעות בכדאיות העסקה. להבדיל מטעות הנוגעת לתכונות הממכר או לתיאורו.
טעות בנוגע לסיכון שצד לחוזה לקח על עצמו, במסגרת הסיכונים שכל אדם לוקח בעת שהוא כורת חוזה, תחשב לטעות שאינה אלא בכדאיות העסקה. לעומת זאת, סיכון שצד לחוזה לא לקח על עצמו לא ייחשב כעניין שבכדאיות העסקה.
הטעיה - יש להוכיח כי הצד השני לחוזה או גורם מטעמו הטעה את עמיתו. ניתן לטעון לכך בשתי דרכים:
במעשה - כלומר הצד השני לחוזה נקט בפעולה אקטיבית על מנת לגרום לכך שעמיתו לחוזה יטעה בנוגע למצב הדברים הקיים במציאות. כלומר, הוא עצמו פעל על מנת ליצור מצג עובדות שקרי אשר יטעה את עמיתו.
במחדל - החוק קובע כי הטעיה כוללת בין השאר "אי -גילוין של עובדות אשר לפי דין, לפי נוהג או לפי הנסיבות היה על הצד השני לגלותן", כלומר, הטעיה כוללת בחובה גם הפרת חובת גילוי, שהיא הטעיה פסיבית.
קשר סיבתי - הקשר הסיבתי הנדרש לשם עילת ההטעיה הוא קשר סיבתי כפול. יש להוכיח קשר סיבתי בין הטעות להתקשרות בחוזה ("מי שהתקשר בחוזה עקב טעות") וכן, קשר סיבתי בין ההטעיה לבין הטעות ("טעות שהיא תוצאת הטעיה"). כלומר, נבדוק שההטעיה היא זו שגרמה לצד הטועה להאמין במצב הדברים השגוי ושהטעות היא הגורם להתקשרותו של אותו צד בחוזה הנדון.
הלך הרוח של הצד המטעה - לגבי נושא זה ישנן כמה דעות:
אין משמעות למצב דעתו של הצד המטעה. לפי דעה זו, היה והתקיימו כל מרכיבי העילה שמנינו לעיל - קמה עילת ביטול בשל הטעיה, אף אם ההטעיה בוצעה ברשלנות או בתום לב.
על מנת שתקום עילת ביטול בשל הטעיה יש להראות חוסר תום לב מצד המטעה.
תוצאות

אדם אשר הוטעה במסגרת חוזה שכרת רשאי לבטל את החוזה בהודעה לצד השני תוך זמן סביר מאז שנודע לו על ההטעיה. במקרה שאותו אדם אכן בחר לבטל את החוזה, חלה חובת השבה הדדית של התמורות שהוחלפו עד לאותו רגע במסגרת היחסים החוזיים שבין הצדדים. היה והשבה של דבר כלשהו איננה אפשרית - יש להשיב את שוויו.
כן, במקרה בו החוזה ניתן להפרדה לחלקים וההטעיה קשורה רק בחלק אחד מהם, ניתן לבטל את אותו חלק בלבד. אולם, אם הצד המוטעה לא היה מתקשר בחוזה כלל אם לא היה מוטעה - הוא רשאי לבחור בין ביטול מלא או חלקי של החוזה.
הערות שוליים

↑  גבריאלה שלו, דיני חוזים - החלק הכללי (התשס"ה) 309.
↑  צור גרוסמן, רשלנות הטועה: אשם, צדק ותום-לב, משפטים נג, 2022
↑  פרופסור גבריאלה שלו, פגמים בכריתת החוזה — קווים מנחים, משפטים יא, 2018
↑  שלו, שם, בעמ' 277; גישה זו אומצה בע"א 11/84 רבינוביץ נ' שלב, פ"ד מ(4) 533, 541.
↑  גד טדסקי "טעות בכדאיות העסקה" משפטים יב 329, 332 (התשמ"ב)
↑  ע"א 838/75 ספקטור נ' צרפתי, לב (1) 231, 239 (1977).
↑  דניאל פרידמן "הסיכון החוזי וטעות והטעיה בכדאיות" עיוני משפט יד(3) 459, 465 -466 (1989).
↑  ס' 111 להצעת חוק דיני ממונות, התשע"א - 2011, ה"ח הממשלה 700.
↑  דניאל פרידמן, טעות והטעיה ותנאים מכללא מכח הדין, המשפט, כרך א', עמ' 161–169, בעמ' 163
↑  ע"א 3745/92 פסקל נ' מזרחי, פ"ד מח(2) 359, 361 -361 (1993).
↑  דניאל פרידמן ונילי כהן חוזים כרך א 812 (1991).
↑  גד טדסקי "טעות סובייקטיבית ושינוי הדין" מחקרי משפט א 58, 61 (התש"ם).
↑  ע"א 838/75 ספקטור נ' צרפתי, פ"ד לב(1) 231, פסק דינו של השופט אשר (1977).
↑  ע"א 838/75 ספקטור נ' צרפתי, פ"ד לב(1) 231, פסק דינו של השופט לנדוי (1977).
↑  שלו, בעמ' 322.
↑  ע"א 338/85 שפיגלמן נ' צ'פניק, פ"ד מא(4) 421, 427 (1987).
↑  ביטול חד-צדדי של חוזה שכירות שלא עקב הפרתו, באתר כל זכות
↑  תביעה להשבת תרומה: האם אישה מבוגרת תוכל לקבל בחזרה 100 אלף שקלים שתרמה לישיבה?, באתר דין - עורכי דין ומידע משפטי בישראל, ‏30 באוקטובר 2024
| דיני חוזים |
| --- | --- | --- |
| עקרונות יסוד | חופש החוזים • חוזים יש לקיים • תום לב |  |
| סוגי חוזים | חוזה אחיד • חוזה יחס • חוזה לטובת אדם שלישי • חוזה אופציה |  |
| פגמים בכריתת חוזה | חוזה למראית עין • טעות • טעות בחוזה (משפט עברי) • הטעיה • כפייה • עושק |  |
| מונחים נוספים | הצעה • זיכרון דברים • הסכם מכללא • הסכם ג'נטלמני • טעות סופר • כוח עליון |  |
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
גילוי נאות

במשפטים, גילוי נאות הוא חובתו של אדם או ארגון לגלות עובדות מהותיות שיש בהן כדי להשפיע על תוצאה של פעולה הנוגעת לצד שלישי.
גילוי נאות בתחום הכלכלה

השימוש המקורי והנרחב בגילוי נאות נעשה בתחומי הכלכלה, והוא אחת מהמטלות החשובות של רואה חשבון, המבקר את הפעילות החשבונאית במערכת כלכלית: בדוחות כספיים של חברה או של ארגון כלכלי מוטלת עליו הדרישה לצרף גילוי נאות, ובו כל העובדות המהותיות והחשובות, כדי שאלה יתנו תמונה ברורה על מצבה הפיננסי של החברה.
בעת הנפקת מניות הגילוי הנאות נרחב יותר, והוא כולל את תחומי הפעילות של החברה, את תוצאותיה הכספיות ואת הסיכונים שהיא נחשפת אליהם בפעילותה. כן הוא כולל פרטים על ניירות הערך המוצעים לציבור ועל השימוש שהיא מייעדת לתמורה שתתקבל מהנפקתם.
גילוי נאות בתחום המשפט

השימוש בביטוי נפוץ גם בחקיקה המשפטית על כל תחומיה, והדרישות לגילוי נאות משובצות בחוקי הכנסת ובתקנות נלוות, בעיקר בכל הנוגע למערכת יחסים שבין הצרכן לבין גופים המספקים לו שירותים. כך, למשל, נדרשים סוכני נסיעות להביא לפני הצרכן גילוי נאות בכתב על השירותים הניתנים במסגרת חבילת תיור, וחברות ביטוח נדרשות במסגרת הגילוי הנאות לפרט לרוכשי הפוליסה את המידע המפורט בתקנות מיוחדות. כמו כן נדרשים מוכרי רכב משומש למסור במסגרת מסמך גילוי נאות את היסטוריית הרכב.
עקרונות מרכזיים:
1. היקף החובה:
- גילוי מידע מהותי
- מידע שעשוי להשפיע על החלטות
- חשיפת ניגודי עניינים
- גילוי קשרים רלוונטיים
2. מטרות הגילוי:
- שקיפות
- מניעת הטעיה
- הגנה על אינטרס הציבור
- אפשרות לקבלת החלטה מושכלת
הרחבת השימוש בגילוי הנאות

כוחו של הביטוי ועוצמתו המחייבת הביאו להרחבת השימוש בו בכל תחומי החיים. הגילוי הנאות מבטא את יושרו ואת כנותו של המשתמש בו. כך, למשל, חבר כנסת המשתתף בוועדה העוסקת בתחום הקשור לענייניו הפרטיים יביא לפני החברים בוועדה גילוי נאות על מצבו, ועיתונאי הכותב על אישיות שהוא קשור עמה בקשרים עסקיים ושיש לו צד בעניין, יביא לפני קוראיו את הגילוי הנאות על כך.
ראו גם

הסדר למניעת ניגוד עניינים
ייזהר הקונה
עקרון הגילוי המלא
לקריאה נוספת

תומר ניב, "תכלית החברה בעקבות מהפכת הדיווח הסביבתי", אתר משפט ועסקים, (2015).
סמל ברית המועצות

| --- | --- |

 פרטים
 המחזיק בסמל:  ברית המועצות 
 תאריך אימוץ:  6 ביולי 1923 
 התקנים
 ציצה:  כוכב אדום עם מסגרת זהב
 מגן:  גלובוס ועליו פטיש ומגל מוזהבים
 תומכים:  ארבע שיבולים עטופים בבד אדום
 חלקה:  שמש זורחת
 
סמל ברית המועצות (ברוסית  Государственный герб СССР) הוא שלט אצולה המורכב מכמה חלקים:
משמעות

תבואת חיטה המקיפה את הסמל: החיטה שימשה בעבר כסמל למעמד הפועלים והעובדים.
סרט אדום: הלופף את שיבולי החיטה, ועליו כתובה הסיסמה הקומוניסטית "פועלי כל העולם, התאחדו!" בשפות השונות של ברית המועצות.
הגלובוס: מציג את אחד מעקרונותיה של ברית המועצות, עקרון הגלובליות, ברית המועצות שאפה להשליט את הקומוניזם בכל העולם ובכך ליצור שוויון מוחלט בין בני האדם.
זריחה: בתחתית הסמל מצוירת זריחה המרמזת על עתיד טוב יותר, הפצעתו של יום חדש ואת אביב העמים.
הפטיש והמגל: בחזית הסמל מוצבים פטיש ומגל, סמל הקומוניזם, הם מסמלים את החיבור בין הפועלים והאיכרים.
הסמל אומץ בשנת 1923 והיה לסמלה הרשמי של ברית המועצות עד להתפרקותה בשנת 1991 תוך ביצוע מספר שינויים מינוריים בהתאם למספר הרפובליקות של ברית המועצות.
| 0 | 1 | 2 |
| --- | --- | --- |
| שמאלה |  | ימין |
| בטורקמנית : Әхли юртларың пролетарлары, бирлешиң! |  | באסטונית : Kõigi maade proletaarlased, ühinege! |
| בטג'יקית : Пролетарҳои ҳамаи мамлакатҳо, як шавед! |  | בארמנית : Պրոլետարներ բոլոր երկրների, միացե'ք! |
| בלטבית : Visu zemju proletārieši, savienojieties! |  | בקירגיזית : Бардык өлкөлөрдүн пролетарлары, бириккиле! |
| בליטאית : Visų šalių proletarai, vienykitės! |  | במולדבית : Пролетарь дин тоатe цериле, уници-вэ! |
| בגיאורגית : პროლეტარებო ყველა ქვეყნისა, შეთთრიეეთრიეეთრი |  | באזרית : Бүтүн өлкәләрин пролетарлары, бирләшин! |
| באוזבקית : Бутун дунё пролетарлари, бирлашингиз! |  | בקזחית : Барлық елдердің пролетарлары, бірігіңдер! |
| באוקראינית : Пролетарі всіх країн, єднайтеся! |  | בבלארוסית : Пралетарыі ўсіх краін, яднайцеся! |
ברוסית : Пролетарии всех стран, соединяйтесь!
דניאל בן-חיים

| --- | --- |
אין תמונה חופשית
 לידה:  8 ביולי 1987 (בן 37) עפולה
 מוקד פעילות:  ישראל 
 www.daniel-benhaim.com
 
דניאל בן חיים (נולד ב-8 ביולי 1987) הוא זמר ישראלי, השר מוזיקה מזרחית.
חייו

נולד בעפולה וגדל במגדל העמק ובאזור המרכז. בנערותו למד בישיבה. בגיל 17 עבר לאילת ועבד שם כמלצר מזמר, לצד לימודיו.
השתתף בעונה החמישית של כוכב נולד, והגיע לשלב חצי הגמר. לאחר התוכנית חתם בחברת ההפקות אבי גואטה וב-21 במרץ 2010 יצא אלבום הבכורה שלו, "מתפרפר", עליו עבד שנתיים וחצי. האלבום כולל 15 שירים, מתוכם יצאו לאור שבעה כסינגלים לפני צאת האלבום. הסינגל הראשון מתוך האלבום שיצא לאור הוא "תסתכלי עלינו", שהוציא במאי 2008, ואותו כתבו והלחינו טל שגב ויעקב למאי. הסינגל השני היה "קיץ משגע" והשלישי - "מתפרפר", אותו כתב יוסי גיספן והלחין עדי לאון. הרביעי - "אם תאמיני", החמישי - "חגיגה לעיניים" (מילים: דורון דוידסקו, לחן והפקה: אריק זנתי), השישי - "לא נגמל ממך", שאת הקליפ שלו ביים עוזי ג'ורג' והשביעי - "נסיכת חלומותיי" שכתב דוד זיגמן ללחן של יוסי בן דוד ועיבוד של יעקב למאי.
ב-2014 פרש בן חיים מחברת ההפקות אבי גואטה. כיום מיוצג בחברת ההפקות תטה - Teta.
בשנת 2019 התמודד בעונה השביעית של הכוכב הבא לאירוויזיון. עם זאת, לא נכנס לנבחרת.
הערות שוליים

↑  דודו כהן, ‏איפה נמצא דניאל בן חיים?, באתר ‏מאקו‏, 25 במאי 2009
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
מגפת הקורונה בניו זילנד

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
| --- | --- |

 תקופת המגפה:  28 בפברואר 2020 – הווה (4 שנים)
 במדינות או באזורים:  ניו זילנד ניו זילנד
 פתוגן:  נגיף ה-SARS-CoV-2
 מקרי מוות:  4,346‏
 מקרי הדבקה:  2,362,225‏   • 11,778 מהם חולים פעילים
 הבריאו:  2,346,101‏ רענון נתונים
מגפת הקורונה התפשטה לניו זילנד ב-28 בפברואר 2020. בשלב מוקדם, הגדירה הממשלה תוכנית המורכבת ממספר דרגות כוננות במדינה שמשתנות לפי הנתונים.
כאשר מספר הנדבקים היה קטן, המדינה סגרה את שעריה וב-26 במרץ נכנסה לסגר למשך חמישה שבועות. המגפה נבלמה, ומסוף חודש אפריל החלה הממשלה להסיר בהדרגה את ההגבלות. עד ראשית יולי 2020 התגלו במצטבר כ-1,500 נשאים ונמנו 22 מתים. ב-8 ביוני הסירה המדינה את ההגבלות הנותרות בתחומי הארץ, לאחר שלא נותרו במדינה חולים, אך נשארה סגורה לתיירות והותירה את חובת הבידוד לתושבים חוזרים. בהמשך התמודדה עם התפרצויות נוספות.
בסוף 2021, עברה המדינה למודל רמזור גאוגרפי. בפברואר 2022, גבולות המדינה החלו ליהפתח בהדרגה עד לפתיחה מלאה ב-1 באוגוסט 2022. מודל הרמזור הוסר בספטמבר 2022.
ציר זמן > ינואר 2020

ב-28 בינואר הקים משרד הבריאות הניו זילנדי את המרכז לתיאום בריאות לאומי (NHCC) בתגובה לדיווחים על התפרצות הנגיף.
בסוף חודש ינואר הודיעה ראש ממשלת ניו זילנד ג'סינדה ארדרן על הימצאותם של 53 אזרחי המדינה באזור העיר ווהאן בסין, בה התחילה ההתפרצות. הממשלה החליטה להגדיר את המחלה ככזו המאפשרת לרשויות להכניס אנשים החולים בה להסגר במידת הצורך.
ציר זמן > פברואר

ב-2 בפברואר החליטה הממשלה לאסור על כניסת אזרחים זרים שהגיעו מסין, לתוך המדינה.
ב-4 בפברואר התגלו בספינת התענוגות דיימונד פרינסס מקרים של הדבקות בקורונה. כתוצאה מכך הוכנסו כ-3700 נוסעיה ואנשי צוותה להסגר בנמל יוקוהומה שביפן. על הספינה שהו 11 אזרחי המדינה. ארבעה מהנוסעים הניו זילנדים בספינה נדבקו בווירוס.
ב-5 בפברואר הובילה טיסת שכר של אייר ניו זילנד שאורגנה על ידי הממשלה 193 נוסעים בהם 54 אזרחי ניו זילנד ו-44 תושבים קבועים, וכן אוסטרלים שהמשיכו בטיסת המשך לארצם, ותושבי מדינות באוקיינוס השקט. הנוסעים שנשארו בניו זילנד הועברו להסגר של 14 ימים בבסיס צבאי בוונגאפאראואה, צפונית לניו זילנד.
המקרה הראשון של הדבקות קורונה דווח ב-28 בפברואר. אדם בשנות ה-60 לחייו שהגיע לניו זילנד מאיראן דרך האי באלי, אינדונזיה נדבק בנגיף. בתאריך זה הגבילה הממשלה גם הגעת נוסעים מאיראן. בהמשך הודיעה ראש הממשלה כי על כל מי שמגיע למדינה להיכנס לבידוד של 14 ימים. הוראה זו לא כללה הגעה מהאיים הפסיפיים, למעט אם האדם המגיע מגלה סימני מחלה. על ספינות תענוגות נאסר לעגון בנמלי ניו זילנד עד 30 ביוני.
ציר זמן > מרץ

ב-4 במרץ דווח על מקרה הקורונה השני במדינה. אישה בשנות השלושים לחייה שחזרה מצפון איטליה ב-25 בפברואר נדבקה בנגיף. בן זוגה אף הוא נדבק בווירוס והיה לחולה הרביעי במדינה, כפי שדווח יומיים לאחר מכן.
המקרה השלישי של הקורונה דווח ב-5 במרץ, והיה למקרה ההדבקה הראשון בתוך הקהילה. לנדבק היו קרובים ששבו מאיראן.
ב-19 במרץ, נסגרו גבולות למי שאינם אזרחים או תושבים.
ב-23 במרץ הודיעה ראש ממשלת ניו זילנד, ג'סינדה ארדרן, על העלאת רמת הכוננות במדינה לרמה הגבוהה ביותר, בעקבות התפשטות מגפת הקורונה. היא הכריזה כי כל השירותים הלא-חיוניים במדינה ייסגרו תוך 48 שעות. צעד זה הביא לסגירתם של בתי קפה, מסעדות, בתי קולנוע וברים. כמו כן, בתי הספר נסגרו החל מ-24 במרץ. ארדרן הדגישה כי מרכולים ובתי מרקחת יישארו פתוחים, וציינה שלמדינה יש אספקה רבה.
ב-24 במרץ אובחנו 40 חולים חדשים, מה שהביא את מספר החולים הכולל במדינה ל-155. באותו היום הודיע שר האוצר גרנט רוברטסון על "הקפאה" של עליות בשכר הדירה. רוברטסון הודיע גם כי הממשלה מנהלת משא ומתן עם בנקים כדי להבטיח שאיש לא יאבד את ביתו כתוצאה מאי תשלומי המשכנתה בעקבות המגפה.
ממשלת ניו זילנד האריכה אוטומטית את כל אשרות הכניסה הזמניות למדינה עד לסוף ספטמבר 2020. מטיילים אשר הוויזה שלהם פגה לפני 1 באפריל רשאים להישאר אם הם לא מסוגלים לעזוב את המדינה. ראש הממשלה ג'סינדה ארדרן הפצירה בניו זילנדים השוהים מחוץ למדינה לחזור לביתם. שר החוץ פיטרס הפציר בניו זילנדים שנקלעו מעבר לים לשקול מקלט במקום. פיטרס העריך שישנם כ-80,000 בני ניו זילנד ששוהים מחוץ למדינה.
ב-25 במרץ הכריזה ראש ממשלת ניו זילנד על מצב חירום במדינה עקב התפשטות הנגיף, ועל כניסת המדינה לסגר מלא בתוך 48 שעות, למשך ארבעה שבועות לפחות. בנאום בפרלמנט הדגישה ראש הממשלה, ג'סיקה ארדרן כי מטרת ההכרזה היא לשמור על אורח החיים במדינה. רמת הכוננות במדינה עלתה לרמת הכוננות הגבוהה ביותר, דרגה 4. עד אותו היום אובחנו בניו זילנד 205 חולים בנגיף הקורונה.
ב-26 במרץ דווח על 78 מקרי הדבקות חדשים, מה שהביא את מספר החולים במדינה ל-283. בסך הכל 27 אנשים החלימו מהנגיף. בנוסף דווח כי 168 מטיילים מניו זילנד נמצאים בהסגר.
ציר זמן > אפריל

בשבועיים הראשונים של אפריל ירד במהירות מספר המקרים החדשים היומי, משיעור של 80 בקירוב בסוף מרץ ל-8 ב-17 באפריל. מ-6 באפריל החל מספר המחלימים מדי יום לעלות על מספר החולים החדשים, כך שבמספר המקרים הפעילים החלה ירידה.
ב-10 באפריל דווח על מקרה המוות השני מקורונה, של אשה בשנות ה-90 לחייה בבית חולים בעיר כרייסטצ'רץ'. עד 17 באפריל נמנו 1,409 חולים, שמתוכם החלימו 816, 14 נמצאו באשפוז ו-11 מתו. 59,543 אנשים עברו בדיקה לנוכחות הנגיף, וזוהו 16 מקבצים של הדבקה משמעותית.
למרות הירידה במספר הנדבקים הכריזה ארדרן ב-20 באפריל על הארכת הסגר בשבוע, ועל כוונת הממשלה לרדת ב-27 באפריל לדרגה 3 במצב החירום, שיחול משך שבועיים לפחות. הסיבה להארכת הסגר הייתה הרצון למזער את הסכנה להתפרצות נוספת, שעלולה להסיג את המדינה שוב לסגר מלא.
ב-27 באפריל הודיעה ארדרן, כפי שתוכנן, כי דרגת מצב החירום תרד מארבע לשלוש, כך שיותר בתי עסק, חנויות מזון ובתי ספר יוכלו להיפתח מחדש. עם זאת, הזהירה כי החזרה לחיים רגילים עוד רחוקה. באותו היום היו 2 נדבקים חדשים ויום קודם היו 0.
ציר זמן > מאי

במהלך חודש מאי נמשכה הירידה במספר החולים הפעילים, ולקראת סוף החודש הגיע מספר הנדבקים החדשים היומי לאפס, ולא נותרו חולים הזקוקים לאשפוז.
ב-14 במאי הורדה רמת הכוננות לדרגה 2, המאפשרת פתיחת עסקים ופעילות חברתית בתנאי שמתקיים ריחוק חברתי, וב-18 במאי נפתחו כל בתי הספר. עדיין נותר על כנו האיסור על התקהלות של יותר מעשרה אנשים, אלא אם מתקיים ביניהם ריחוק חברתי, ובהלוויות על יותר מ-50 אנשים בכל מקרה. הוצע לקצר את שבוע העבודה כחלק מהניסיון לעורר את המשק ולהגביר את תיירות הפנים בזמן שגבולות המדינה היו סגורים בפני אזרחים זרים.
ב-25 במאי הוגדלו ההתקהלויות ל-100. כך גם בשירותי דת, חתונות והלוויות. הנחיות אלו נכנסו לתוקף בשעה 12:00 בצהריים ב-29 במאי. לפניה הייתה מגבלה של עשרה אנשים בשירותי הדת ובחתונות ומגבלה של 50 איש על הלוויות.
ציר זמן > אוקטובר 2021 ואילך

ב-3 באוקטובר, דרגת כוננות 3 הוחזרה בכמה חלקים של וואיקטו מהחצות של 4 באוקטובר לאחר נדבקים שאותרו בקהילה. בתגובה לסגר בוואיקטו, הצהירה ארדרן כי הסגרים יימשכו אלא אם כן שיעורי המתחסנים הארצי יעלה.
למחרת, הכריזה ארדרן על 3 שלבי מעבר הדרגתי מדרגה 3 ל-2 אשר יובילו ליציאה מהסגר באוקלנד. תחילתו נקבעה ב-5 באוקטובר בלילה. צעדים אלה סימנו ויתור על מדיניות אפס ההדבקה בקהילה שהונהגה עד אז. הקלות באזור אוקלנד נקבעו גם בנובמבר.
ב-15 באוקטובר, הצהירה ראש הממשלה כי ההנחיות יקבע לפי מתווה רמזור גאוגרפי. שלוש הצבעים הם אדום כאשר מערכת הבריאות נמצאת בסיכון לעומס יתר, כתום כאשר יש לחץ על מערכת הבריאות וירוק כאשר רמות האשפוז ניתנות לאשפוז. בהמשך פורסם שהמעבר למתוה יחל בדצמבר. הוחלט להגביל את המעבר ממחוז אוקלנד האדום לתקופה. המתוה החל ב-3 בדצמבר 2021. גבולות המדינה נשארו סגורים.
באמצע נובמבר היה שיא בכמות ההדבקות היומית, כ-170 נדבקים, ומאז ירד לממוצע של כ-20 מקרים חדשים בכל יום.
ב-22 בינואר 2022 הוחלט שכל ניו זילנד תהיה אדומה. התקהלות הוגבלה והיה תו ירוק.
המדינה התמודדה עם עליה חדה בכמות הנדבקים לאור הופעת וריאנט אומיקרון של נגיף הקורונה.
ב-26 בינואר הכריזה הממשלה על תוכנית שלושת השלבים שלה למלחמה בזן האומיקרון. התכנית עסקה בעיקר בתגובה של האזרחים בעת החשפות לנדבקי אומיקרון.
בתחילת פברואר 2022, הוצגה תוכנית לפתיחת גבולות המדינה. הואצה מגמת הפתיחה של גבולות המדינה. במרץ החלה ירידה בכמות הנדבקים. המדינה התמודדה עם כל תחלואה ביולי 2022. ב-1 באוגוסט 2022, גבולות המדינה נפתחו מחדש במלואם - לראשונה מפרוץ המגפה. בספטמבר 2022, הממשלה סיימה את מסגרת ההגנה מנגיף הקורונה, והסירה את הכללים ביחס להתחסנות ולעטיית מסכות.
פוליטיקה

ב-7 באפריל הציע שר הבריאות של ניו זילנד את התפטרותו לאחר שנתפס רוכב על אופניים בערים, וגם נתפס נוסע עם משפחתו, בניגוד להנחיות הסגר. ראש הממשלה ארדרן לא קיבלה את התפטרותו לדבריה עקב המצב המיוחד, אך אמרה שבזמנים רגילים הייתה מפטרת אותו. במקביל נטלה ממנו את תפקידו כשותף בכיר לשר האוצר. ביולי, הוא התפטר.
ב-15 באפריל הודיעה ראש הממשלה ארדרן על קיצוץ בשכר למשך שישה חודשים לאות סולידריות עם העם הנאנק כלכלית. שכר השרים יקוצץ אף הוא.
תגובתה הראשונית של הממשלה למשבר זכתה לתמיכה ציבורית רחבה וכן לציות של האזרחים. גם ראש האופוזיציה סיימון ברידג'ס תמך בסגר, אך טען שהארכתו בשבוע עלולה לגרום לנזק כבד לעסקים, והאשים את הממשלה בכישלון להרחיב את תשתית הבדיקות ואיתור הנשאים.
שר הבריאות דייוויד קלארק התפטר ביולי אחרי תקלות במתקני בידוד ממשלתיים, וכן 2 הפרות של הסגר.
בבחירות שנערכו ב-17 באוקטובר זכתה מפלגת הלייבור בראשות ג'סיקה ארדרן ברוב של 64 מושבים מתוך 120 (49%).
תגובת הציבור

בניו זילנד נרשמו ביקושים גבוהים למסכות פנים ומחטאי ידיים, ונרשם מחסור במוצרים אלה. בעקבות גילוי הנדבק הראשון בסוף פברואר, נרשמה בהלת קנייה בסופרמרקטים באוקלנד.
נמל התעופה הבין-לאומי פוקט

נמל התעופה הבין-לאומי פוקט (בתאית: ท่าอากาศยานภูเก็ต, באנגלית: Phuket International Airport) הוא נמל התעופה של האי פוקט, וממוקם כ-32 קילומטרים צפונית לעיר פוקט. שדה התעופה הוא השדה השני העמוס בתאילנד (אחרי סוברנבהומי), ומשמש כנמל מרכזי לתיירים הרבים הפוקדים את האי.
מתקני הנמל

השדה שוכן בגובה 25 מטרים מעל פני הים, ובו מסלול טיסה יחיד מאספלט שאורכו 3,000 מטרים.
בשדה שני טרמינלים: טרמינל 1 משמש לטיסות בינלאומיות וטרמינל 2 משמש לטיסות פנים ארציות. בשטח השדה ממוקם בית המלון Phuket Airport 24/7 Hotel.
חברות תעופה ויעדים

כחמישים חברות תעופה מפעילות טיסות לעשרות יעדים באסיה, אירופה ואוקיאניה. אל על מפעילה מספר טיסות שבועיות לנמל, המבוצעות במטוסי בואינג 777 ובואינג 787.
| --- | --- |

שדה תעופה: נוסעים
סינגפור נמל התעופה סינגפור צ'נגי: 884,104
מלזיה נמל התעופה הבינלאומי של קואלה לומפור: 578,324
הונג קונג נמל התעופה הבינלאומי של הונג קונג: 567,534
קוריאה הדרומית נמל התעופה הבינלאומי של אינצ'ון: 535,325
רוסיה נמל התעופה דומודדובו: 233,650
הרפובליקה העממית של סין שאנגחאי: 176,234
הרפובליקה העממית של סין צ'נגדו: 152,902
איחוד האמירויות הערביות אבו דאבי: 115,208
הרפובליקה העממית של סין צ'ונגצ'ינג: 115,014
שוודיה נמל התעופה סטוקהולם ארלנדה: 112,033
תאונות ותקריות

ב-15 באפריל 1985 התרסק מטוס בואינג 737-2P5 של תאי איירווייז קמפני, בהתרסקות נהרגו כל האחד עשר שהיו על הסיפון.
ב-31 באוגוסט 1987 התרסקה לים טיסה 365 של תאי איירווייז קמפני בעת הגישה לנחיתה בשדה התעופה. ההתרסקות נגרמה עקב טעות אנוש, כל 83 הנוסעים ואנשי הצוות שהיו על סיפון המטוס נהרגו.
ב-16 בספטמבר 2007 התרסקה טיסה 269 של ואן-טו-גו איירליינס בעת שניסתה לנחות בשדה התעופה. במטוס מדגם מקדונל דאגלס MD-82 היו 123 נוסעים ושבעה אנשי צוות, מתוכם נהרגו 89.
מטוס בואינג 747-400 של תאי איירוויז ממריא מהשדה
אמנון רכטר

| --- | --- |

האדריכל אמנון רכטר במשרדו, 2016
 לידה:  1 בספטמבר 1958 (בן 66) ט"ז באלול ה'תשי"ח תל אביב-יפו, ישראל ישראל
 תקופת הפעילות:  מ-1986
 תחום יצירה:  אדריכלות
 יצירות ידועות:  מגדל בית המשפט תיאטרון הקאמרי הולידיי אין
 מספר צאצאים:  2 
 
אמנון רכטר (נולד ב-1 בספטמבר 1958) הוא אדריכל ישראלי.
ביוגרפיה

רכטר נולד לשחקנית חנה מרון, כלת פרס ישראל, ולאדריכל חתן פרס ישראל יעקב רכטר בתל אביב בשנת 1958. את הכשרתו כאדריכל קיבל בלונדון ב-Architectural Association School of Architecture. כבר בעת לימודיו, השתלב בעבודת המשרד והשתתף בתכנון בית המשפט בעכו שבנייתו הושלמה ב-1994. באותה שנה, עם תום לימודיו שב לישראל והצטרף כשותף למשרדו של אביו. הפרויקט המשמעותי הראשון בו עסק עם הצטרפותו למשרד היה המשכן לאמנויות הבמה בתל אביב ועם פטירת אביו בשנת 2001, המשיך בהובלת המשרד. כיום ממוקם המשרד בכיכר אתרים שבתכנונה השתתף אביו.
בשנת 2024 שיחק בסרט הישראלי-צרפתי "עדיין לא מאוחר" שכתב וביים עמוס גיתאי.
רכטר גרוש ואב לתאומים, בן ובת ומתגורר בתל אביב.
פרויקטים נבחרים

אולם רב-תכליתי בבניין הפקולטה למשפטים, המכללה למינהל בראשון לציון, 1995
אגף אשפוז עם חדרי ניתוח, אספקה ובית מרקחת מרכזי, בית חולים פוריה, 1998
תוכנית אב מפורטת לצפון אשקלון, 1999
מתחם רשות השידור, ירושלים, 1999
מלון הולידיי אין, אשקלון, 2000
הרחבת מוזיאון הרצליה, 2000
חידוש אולם "אוהל שם", תל אביב, 2001
חידוש ביתן ישראל, ונציה, 2002
בנין הפקולטה למינהל עסקים ומדעי המחשב, אוניברסיטת חיפה, 2003
חידוש והרחבת ביתן הלנה רובינשטיין, תל אביב, 2004
תיאטרון הקאמרי (כולל שלושה אולמות תיאטרון), תל אביב, 2004
גשר הולכי רגל, מגדל המוזיאון, תל אביב, 2006
היכל התרבות יבנה, 2010
בית ספר ע"ש אופירה נבון, כפר סבא, 2010
מחלקת נשים ויולדות, בית חולים קפלן, 2011
אגף מיון ודיאליזה, בית חולים כרמל, 2012
קונסרבטוריון עירוני, אילת, 2014
תב"ע לפארק תעשייה, הרצליה, 2015
מגדל בית המשפט, תל אביב, 2015
חידוש היכל התרבות כפר סבא, 2015
מלון אמנויות אלמא (לשעבר בית הבראה "מבטחים"), זכרון יעקב (בשיתוף אדר' רני זיס), 2015
חידוש והרחבת מבנה מגורים ברחוב ארלוזורוב 150, תל אביב, 2015
פארק תעשיות ידע דונג גואן, סין שלב א׳ 20,000 מ״ר, 2016
הרחבת תחנת הרכבת בקריית מוצקין, 2016
תב"ע לפארק תעשייה, אשדוד, 2017
תב"ע למתחם שערי צדק הישן, 2020
פקולטה לכימיה, אוניברסיטת שיאמן, 2020
בית משפט השלום בחדרה, 2020.
גלריית תמונות

היכל התרבות יבנה
מלון הולידיי אין אשקלון
המשכן לאמנויות הבמה בתל אביב
התיאטרון הקאמרי
מגדל בית המשפט בתל אביב
בית משפט השלום בחדרה
ניצוצות (קבלה)

ניצוצות הוא מושג בקבלה, תורת הנסתר היהודית.
לפי קבלת האר"י, עם היווצרות עולם הקליפות נלכדו ניצוצות מההארה האלוהית ו"נשבו" שם. ניצוצות אלו הם שנותנים חיות לממלכה הדמונית של הקליפות, וכל עוד הם שבויים שם יש לטומאה ולרוע אחיזה בעולם. כאן מתגלה ייעודו של האדם ותפקידו בעולם: על האדם מוטלת החובה להוציא מתוך שביים את ניצוצות האורות מתוך ה"קליפות" ולהעלותם למקומם אל העולם האלוהי, וזאת בעזרת "תורת התיקון והכוונות". כשיסתיים תהליך הבירור וכל ניצוצות הקדושה ישובו למקומם, תשלם מלאכת התיקון ואז תבוא גאולה לעולם.
ישנה מסורת קבלית ולפיה בתהליך שבירת הכלים התפזרו בעולם רפ"ח (288) ניצוצות של הטוב האלוהי. פעולות שונות נדרשות כדי להחזיר את אותם ניצוצות. מקובל, כי בעת יציאת מצרים התבררו כבר 202 ניצוצות, על פי דברי הפסוק (ספר שמות, פרק י"ב, פסוק ל"ח) "וגם ערב רב עלה איתם", ונשארו רק 86 ניצוצות לבירור - בגימטריה "הטבע".